 Gabar madoow oo muslimad ah oo noo shaqeyn jirtay wuxuu ula macaamili jiray sida qof addoon u ah , labo jeer ayay igu tiri ninkaagu sow muslim maahan, maxaa naxariistii ka qaaday, anoo intaas la yaaban ayuu maalintii dambe u gacan qaaday wiil lugaha cuuryan ka ah waliba meel ummad badan joogto, aad baan arrintaas ula ooyay waxaana raali galin shaqsi ah ugu tagay wiilkii naafada ahaa, mar walba wuu xanaaqi jiray markii aan u sheego xaalado biniaadanimo oo daran iyo dad dhiban, si walba ma uusan jacleyn dadka daruufeysan. 